Անցնում է հացաբուլկեղենի բաժնի կողքով: Թարմ հացի բույրը հեգնանքախառն սեթեւեթանքով ժպտում է նրա սոված զգայարաններին: Մի քիչ առաջ է գնում ու հայտնվում թխվածքաբլիթների հետ դեմ-դիմաց: Քաղցրահամ թուքը պատում է բերանը, ինքն էլ չի հասկանում, թե ինչպես է ձեռքը երկարում,վերցնում թխվածքաբլիթը եւ մոտեցնում բերանին, սեղմելու ատամների արանքում, բոլոր համային ռեցեպտորներով անցկացնելու, ծամելու եւ կուլ տալու համար... Եւ այստեղ սկսվում է շոուն: